
Įvadas 


Pasigilinus į gamtamokslinio ugdymo vadovėlius, pamatėme, jog geologijai 
juose skirta labai mažai dėmesio (Rudnickaitė, 2022), supratome kodėl tarp mokytojų 
paklausios publikacijos, kuriose pateikiame praktinių patarimų darbui su mokiniais 
gamtoje, artimoje mokyklai teritorijoje, dirbant su kolekcijomis, formuojant 
mokiniams užduotis išvykoms į muziejus (Rudnickaitė, 2012; 2019; 2020). 

Pasidairius, kokie vadovėliai buvo naudojami, kai mokėsi mokykloje šių dienų 
mokytojų tėvai ir seneliai, kas tuos vadovėlius rašė ar sudarinėjo, radome vieną, 
ypač sudominusj Pelikso Šinkūno sudarytą „Vadovą mokyklos geografinei aplinkai 
tirti“ (Šinkūnas, 1958). (1 pav.) 


1 paveikslas 
Pelikso Šinkūno (1958) sudarytos gamtamokslinio ugdymo priemonės viršelis 


Aktualumas 


Pakanka perskaityti šio leidinio pratarme, kad suvoktum, jog ir šiandien verkiant 
reikia tokio „Vadovo...“, parašyto VU gamtamokslinius dalykus dėstančių profesorių, 

docentų, dėstytojų, kurie „kas vasarą atlieka geologinius, geomorfologinius, 
klimatinius, hidrologinius, dirvų, floros ir faunos, ekonominius ir kitokius tyrinėjimus 
įvairiose respublikos vietose per mokomąsias ir gamybines praktikas su studentais. 
Per keliolika tokio darbo metų visi... yra įgiję nemaža praktiško patyrimo. Todėl kilo 
mintis: ar nebūtų pravartu tuo patyrimu pasidalyti su vidurinių mokyklų mokytojais 
ir padėti jiems vykdyti mokyklų geografinės aplinkos tyrinėjimus su mokiniais? Juo 
labiau, kad be straipsnių ir brošiūrų atskiriems geografinės aplinkos tyrinėjimo 
klausimams nušviesti, iki šiol nebuvo jokio veikalo, kuris aiškintų mokytojams, kaip 
ir kokiomis priemonėmis tirti geografinę aplinką įvairiais požiūriais. 

Šis veikalas yra kompleksiškas ir ta prasme, kad bendradarbiai konsultavosi 
su savo darbo draugais. Jaunesnių darbus yra skaitę vyresnieji. Todėl tam tikra 
prasme šį veikalą galima laikyti Gamtos mokslų fakulteto darbu. 

5»... Tūlas iš mokytojų, perskaitęs šią knygą, gali ir taip pagalvoti: kur čia tiek 
darbų, kiek jų knygoje prirašyta, atliksi? Pirmiausia, nepamirština, kad tatai ne 
vieno kurio mokytojo darbas su mokiniais, o viso mokyklos mokytojų kolektyvo. 
Antra, tai darbas ne vieneriems metams, o ilgam laikui. Daug ko per vienerius 
metus nepadarysi, bet įsitraukti į darbą ir šį tą padaryti galima. O pasiekti realūs 
rezultatai bus paskatinimas mokytojams ir mokiniams vykdyti tolesnius tyrinėjimus. 
Kiek mums žinoma, kai kurie mokytojai vienu ar kitu požiūriu geografinės aplinkos 
tyrinėjimus vykdo ir pasiekia rimtų rezultatų. Reikia, kad tie atskirų geografinės 
aplinkos komponentų tyrinėjimai virstų kompleksiškais visų geografinės aplinkos 
komponentų ir reiškinių tyrinėjimais, kad į juos įsijungtų visas mokyklos mokytojų 
kolektyvas [paryškinta mano — ER]. Tokiems darbams ir skiriama ši knyga. Žinoma, 
gali kilti neaiškumų, todėl prašome kreiptis į šio veikalo autorius. Kiekvienas kaip 
mokėdamas padės. O jei išsivystytų darnus bendradarbiavimas šioje srityje tarp 
aukštosios ir vidurinės mokyklos, tai jis, be abejo, būtų naudingas ir vienai, ir antrai“ 
(Šinkūnas, 1958). 

Peliksas Šinkūnas skyrelyje „Geografinės aplinkos tyrinėjimų reikšmė“ 
pabrėžia mokyklos geografinės aplinkos tyrinėjimo įvairiais aspektais svarbą, įvairių 
reiškinių priežastinį ryšį. Pavyzdžiui, jis rašo: „tyrinėjant reljefą, gali kilti klausimų, 
kaip ir kada toks mokyklos aplinkos reljefas susiformavo, kokios jėgos, kokie 
veiksniai jį suformavo tokį, o ne kitokį, kokie procesai vyksta šiandien ir kaip jie 
keičia reljefą. Be geologijos ir geomorfologijos į šiuos klausimus neatsakysi. Reljefo 
raidos neįmanoma suprasti, neturint bent elementarių žinių apie Žemės sandarą, 
apie praeityje vykusias permainas. Šiame veikale mokytojas ir ras nemažai žinių iš 
geologijos ir geomorfologijos“ (Šinkūnas, 1958a). 

Eduardas Červinskas ir Borisas Voronkovas skyrelyje „Dangaus stebėjimai“ 
supažindina su pagrindiniais žvaigždynais, matomais Lietuvoje. Pateikia vaizdingas 
jų padėties įvairiais laikotarpiais schemas, Saulės taką tarp žvaigždžių įvairiu metų 
laiku ir kt. Aiškina kaip stebėti planetas, siūlo kokius stebėjimus galima atlikti su 
mokiniais, kaip pasigaminti gnomoną, kaip nustatyti vietos dienovidinio liniją, 
pasigaminti Saulės laikrodį, kaip nustatyti Saulės aukštį, kaip surasti Šiaurinę žvaigždę 
ir nustatyti jos aukštį virš horizonto. (Červinskas ir Voronkovas, 1958). 

Straipsnį „Geografinė aikštelė“ paruošė Respublikinio mokytojų tobulinimosi 
instituto gamtos-matematikos kabineto geografijos metodistai (1958). Jie aiškiai, 
metodiškai, nuosekliai išdėsto kaip reikėtų organizuoti geografinę aikštelę, ką 
rekomenduojama įrengti, kaip visus įrengimus išdėstyti nuosekliai. Kokios turėtų 
būti priemonės atstumų ir erdvės nuovokai ugdyti. Kokios turėtų būti priemonės, 
padedančios orientuotis vietovėje, kokie prietaisai laikui nustatyti. Kokie turi būti 
prietaisai orui stebėti, kokie prietaisai reikalingi vietos geografiniam pločiui nustatyti. 
Kaip pasigaminti žvaigždžių orientyrą bei rutulinj mėgintuvėlį. 

Taip pat aprašoma, kur ir kaip įrengiama geomorfologinė aikštelė, aprašomos 
priemonės įvairioms reljefo formoms pavaizduoti bei priemonės įvairiems krantų 
tipams ir tekančiųjų vandenų darbui pavaizduoti. 

Nurodoma, jog darbas geografinėje aikštelėje organizuojamas dviem 
būdais: pirma, pravedant aikštelėje pačias pamokas, antra, organizuojant mokinių 
užklasinius darbus. Naudojantis čia esančiais prietaisais ir priemonėmis atliekami 
sistemingai įvairūs stebėjimai, apskaičiavimai ir t. t. Pateiktas „Meteorologinių 
stebėjimų dienoraščio“ pavyzdys. 

Vaclovas Chomskis skyrelyje „Geografinės aplinkos tyrinėjimų kartografinis 
pagrindas“ rašo, kad įvairaus mastelio ir specializacijos geografiniai žemėlapiai, 
geodeziniai katalogai, statistikos metraščiai, žinynai ir geografiniai aprašymai, 
tiriant geografinę aplinką, vadinami kartografiniu pagrindu. Taip pat apibrėžia kaip 
skirstomi bendrieji geografiniai žemėlapiai priklausomai nuo mastelio, ir nurodo, 
kad topografinio žemėlapio elementai skirstomi į keturias grupes: matematinius, 
fizinius-geografinius, socialinius-ekonominius ir grafinio apipavidalinimo. 

Šias grupes aiškiai ir nuosekliai aprašo iliustruodamas vaizdžiais brėžiniais. 
Laikantis tokių autoriaus instrukcijų neturėtų būti sunku suprasti, kaip rasti linijos ilgį 
tikrovėje pagal žemėlapį naudojantis skaitmeniniu masteliu, kaip teisingai įrėminti 
topografinį žemėlapį, kaip surasti stebėtojo stovėjimo vietą, suprasti kas yra ir kam 
reikalingi atramos taškai; kaip vietovės reljefą pavaizduoti žemėlapyje; kaip sudaryti 
vietovės akinę nuotrauką ar blokdiagramą, parinkti tinkamus sutartinius ženklus. 
(Chomskis, 1958). 

Stasys Žeiba skyrelyje „Geologiniai tyrinėjimai“ (Žeiba, 1958) kalbėdamas 
apie šalies geologinę praeitį bendrais bruožais aptaria tik būdingesnius Žemės 
geologinės istorijos laikotarpius, kurių uolienų išeigos randamos atodangose ir yra 
prieinamos mokytojams bei mokiniams; pateikia Lietuvos pagrindinių sluoksnių 
geologinį žemėlapį; charakterizuoja skirtingo amžiaus uolienų susidarymo sąlygas; 
aprašo atodangas, kuriose atsidengia įvairaus amžiaus uolienos, pavyzdžiui: 
viršutinio devono dariniai Armonos upelio atodangoje; viršutinio devono smiltainiai 
ir neogeniniai smėliai Šventosios atodangoje ties Daumantais; viršutinio devono 
moliai, neogeniniai smėliai Aknystos upelio atodangoje, viršutinio devono dolomitų 
atodanga Žagarėje (kairiajame Švėtės krante, apie 0.5 km nuo malūno tilto aukštupio 
link), dolomitų pjūvis Buivėnų karjere, gipso pjūvis Kirdonių laužykloje, permo klinčių 
pjūvis Karpėnų laužykloje, juros laikotarpio uolienų pjūvis ties Papile, svarbesnių 
juros atodangų ties Papile išsidėstymas, baltosios kreidos atodanga Merkio slėnyje, 

kreidos mergeliai Jiesios atodangoje, kreidos mergelių išeigos ties Kaunu Nemuno 


šlaituose (2 pav.). 


2 paveikslas 
Kai kurie Stasio Žeibos pateikti atodangų geologiniai pjūviai: 


A 


Svėtės g-va 


25 Dolomitas pilkai gelsvos spalvos 
" su reta fauna 


Dolomitas zalsval gelsvos spalvos, 
Su kavernomls Ir gausia fauna: 
Cyrtospirifer cf. postarchiaci Nal., 
Cyrtospirifer kapsedensis Licp. ir kt. 


Viršutinio devono dolomity atodanga Žagarėje (atodanga yra kairiajame Švėtės 
krante, apie 0.5 km nuo malūno tilto aukštupio link) (iš: Žeiba, 1958) 


a — 0.7 Moreninis priemolis 


b — 0.55 Gipsas padūlėjęs 

c — 0.15 Dolomitinis mergelis 

d — 0.5 Gipsas 

e - 0.4 Dolomitizuotas mergelis su fauna (Lingula sp.) 
f — 0.25 Dolomitas su gipsu 


` g — 0.5 Gipsas 


h - 0.7 Dolomitas su fauna (Lingula sp.) 


i — 0.4 Gipsas 


k - 0.45 Dolomitinis mergelis 


1 — 1.8 Gipso storymė 


m- Dolomitas, žemiau molis 


Kirdonių gipso laužyklos pjūvis (iš: Žeiba, 1958) 

70 707 
rol os 
‘©0704 o, | — 2,5 Moreninis priemolis 


07010707 © 

„Juodas priemolis su žeručio plokštele- 

h—1.6 mis, pirito konkrecijomis ir fauna: Cardi- 
oceras tenuicostatum Nik, 

Priemolis juodos spalvos, su pirito konkre- 

g— 2.2 cijomis ir gausia fauna: Quenstedticeras 
lamberti S. Cosmoceras sp. 

f—1.0 Smelis su smiltainio tarpsluoksniu ir-fauna 
= Smiltainis, viršuje klintingas, apačioje molingas 
: \s — 1.2 84 pirito cementu Ir gausia fauna: Rhynchonell a 


alemanica Roll., Cosmoceras duncani Sow., 
Perisphinctes sp. 


Smeliai pilkai gelsvi, limonitizuoti su gausia fauna: 
c-37 Cass sp. Gryphaea dilatata Sow. Belemites 
sp. Ir 


b- O0. gs. Smiltainis su fauna: Cosmoceras castor B. Perisphinctes 
sp. Pachyteuthis sp. 


D 


d — 1.4 Juostuotieji moliai rausvos 
= spalvos 
Wi 9:o:o:o0:0: 
01010101010 
1010101010! 


€ - 180 Moreninis priemolis 


b — 15.0 Smėlis baltos spalvos 


^ —— 
Jiesia Co 


a - Kreidos mergeliai baltos spalvos 
Su geldelių /noceramus nuolaužomis 


Kreidos mergeliai Jiesios atodangoje (iš: Zeiba, 1958) 


Kiekvienos atodangos pjūvis detaliai aprašytas, paaiškinama, kodėl susidarė 
vienokia ar kitokia uoliena, kokios buvo susidarymo geologinės sąlygos, kaip ir kodėl 
jos kito, paaiškinta, kuriose Lietuvos vietose, kurių geologinių laikotarpių darinių 
galima tikėtis rasti. 

Apžvelgiami geologiniai žemėlapiai: kaip sudaromi, kas juose vaizduojami, 
kaip skirstomi pagal mastelį, kuo papildomi, kad atvaizduoti ne tik paviršiuje 
slūgsančius sluoksnius, etc. 

Turint omenyje, kad pas mus daZniausiai aptinkamos nuosédinés uolienos, 
pateikta nuosėdinių uolienų klasifikacija, klasifikavimo principai, atpažinti 
leidžiančios savybės, įvairaus sluoksniuotumo pavyzdžiai. 

Vertingiausias mokytojams, organizuojantiems praktinę veiklą mokyklos 
aplinkoje, ko gero, būtų poskyris „Nurodymai geologiniams tyrinėjimams vykdyti“. 
Čia aprašoma, kaip esančius mokyklos aplinkoje geologinius objektus ir kokių įrankių 
pagalba reikia tirti, kaip tyrimus fiksuoti ir ką parsigabenti mokyklos muziejui. 

Aprašomi įrankiai ir apranga, pateikiant kelių tipų geologinių plaktukų 
brėžinius, nurodoma koks kastuvas tinkamas. 

Aukščiui matuoti reikalingą eklimetrą siūloma pasigaminti patiems. Plius 
reikės ruletės, kišeninės lupos, flakonėlio druskos rūgšties (5 arba 10 96) tirpalui 
neštis, fotoaparato, lauko užrašų knygutės, pieštuko, maišelių pavyzdžiams (arba 
įpakavimui skirto popieriaus), kuprinės. 

Aprašoma lauko darbų technika, pateikiami įvairaus slūgsojimo atvejų 
piešiniai, detaliai aprašoma kuo, kaip matuojami sluoksnių polinkio kampai ir kam 
tai reikalinga. Aprašomi būdai tikrajam sluoksnio storiui nustatyti. Pateikiama 
geologinės atodangos aprašymo eiga ir piešimo schema (3 pav.). 


3 paveikslas 
+ "TE: 4S [HAN L 
EX Snore h Moreninis priemolis 
3. ` g Smėlis pilkas, molingas 
o f Smėlis gelsvai pilkas, smulkiagrūdis- 
: dre ` 
20 frm rz d Dolomitas pilkai gelsvas, su fauna 
Nc 2 RT SY 
3.75 m c Molis melsvas, karbonatingas 
BBA BLK 
(BL b Klintys gelsvai pilkos, su pirito konkrecijomis 
4.35 DIT ir fauna : 
Upės vandens lygis. (TTT 
LAA ERSEEX Karai 
447 Fora a Smiltainis gelsvas, su fauna 
— V T: T 
—— 2 = e 


Geologinės atodangos piešimo schema (iš: Žeiba, 1958) 


Detaliai aprašoma pavyzdžių ėmimo eiga, reikalavimai etiketavimui, 
gabenimui. Galiausiai siūloma atsigabentus pavyzdžius išdėstyti mokyklos muziejuje. 

Peliksas Šinkūnas skyrelyje „Mokyklos kraštotyros muziejus“ (Šinkūnas, 
1958b) pabrėžia tokio muziejaus reikšmę, nurodo jo vaidmenį mokymui ir auklėjimui 
bei mokinių įsitraukimui į tyrinėjimo darbą. 

Duoda praktiškų patarimų muziejaus suorganizavimui: nuo ko pradėti, 
kas turėtų imtis šio darbo ir kas turėtų jam vadovauti? Teigia, kad „muziejaus 

organizavimo darbo turi imtis geografijos mokytojas. Tačiau muziejaus kūrimo, 
organizavimo ir ugdymo darbą turėtų dirbti visas mokytojų kolektyvas, o jo 
vadovaujami — ir mokiniai. Reikia į šį darbą stengtis įtraukti visus mokinius — ir tuos, 
kurie priklauso vienokiam ar kitokiam būreliui, ir tuos, kurie būreliams nepriklauso. 
Etiketėje taip pat reikia užrašyti eksponatą atnešusio mokinio pavardę. Muziejaus 
vedėju turėtų būti geografijos mokytojas. Be vedėjo, dar reikia sudaryti muziejaus 
tarybą ir į ją įtraukti mokinius (dalykinių būrelių atstovus ir t. t.) (Šinkūnas, 1958b). 

Kalbėdamas apie Gamtos eksponatų ekspoziciją akcentuoja pagrindinį 
medžiagos išdėstymo principą — dėsningumą, t. y. - medžiaga turi būti išdėstyta 
taip, kad dėsningai atspindėtų geografinę aplinką. Orientacijai siūloma pakabinti 
Lietuvos žemėlapį, kuriame turėtų būti pažymėta mokyklos tiriamoji aplinka. 

Gamtinės medžiagos eksponavimą siūlo suskirstyti į skyrelius: a) geologinį, 
mineraloginj ir geomorfologinį; b) klimatinj; c) hidrografinį; d) dirvožemių; e) 
botaninj ir f) zoologinj. 

Be to, dar turėtų būti praeities, etnografijos ir kultūros ekspozicija. Taip pat 
ūkinės veiklos ir žemės ūkio skyrius ir archeologinės medžiagos ekspozicija. 

Pateikiami vitrinų, skirtų skirtingiems radiniams eksponuoti, brėžiniai. 

Aptariama ekspozicijos technika: medis, stiklas, dažai, popierius, grafiški 
eksponatai, schemos, žemėlapiai ir žemėlapiai-diagramos, brėžiniai ir piešiniai, 
nuotraukos, etiketės. Viskas apgalvota iki smulkmenų. Reikia tik imti ir daryti. 

Visada aktualus patalpų klausimas. Skyrelio autorius drąsina, jog pradžiai 
pakaks ir nedidelio kambario ar kambarėlio. Tuo labiau, kad „per vienerius metus 
sukurti rimtą kraštotyros muziejų, visokeriopai atspindintį mokyklos aplinką, nėra 
ko ir norėti. Tatai daugelio metų kruopščiai, apgalvotai ir sumaniai dirbamas darbas“ 
(Šinkūnas, 1958b). 

Be detaliau aptartų šios priemonės mokytojams skyrių, dar yra Alfonso 
Basalyko „Reljefo tyrinėjimai“, Vytauto Gudelio „Jūros kranto zonos tyrinėjimai“, 
Kęstučio Kaušylos „Vietos klimato tyrinėjimai“ Leono Petrulio „Požeminių 
vandenų tyrinėjimai“, Aleksandro Bezuglovo ir Eduardo Červinsko „Kaip tirti 
upes“, Eduardo Červinsko „Ežerų tyrinėjimai“, Irenos Šarkinienės „Ežero augalijos 
tyrinėjimai“, Janinos Didžiulytės „Ežero fauna ir jos tyrinėjimai“, Pelikso Šinkūno 
„Pelkių tyrinėjimai“, Bronės Lisaitės „Pelkių augalija“, Liūdo Krasausko „Dirvos 
ir jų tyrinėjimai“, Petro Petrylos „Žemės dirbimo technika“, Irenos Šarkinienės 
„Augalinės dangos tyrinėjimai“, Tado Ivanausko „Mūsų gyvūnija“, Ričardo Kazlausko 
„Gyvūnijos tyrinėjimai ir stebėjimai“, Bronės Lisaitės „Fenologiniai stebėjimai“, 
Anelės Palionienės ir Ričardo Kazlausko „Biologinių rinkinių gaminimas“, Mykolo 
Kmitos „Ekonominiai tyrinėjimai“, Juozo Petrulio „Archeologiniai stebėjimai ir 
archeologinės medžiagos rinkimas“, Juozo Petrulio „Etnografiniai tyrinėjimai“, 
Pelikso Šinkūno „Gamtos ir kultūros paminklų apsauga“ (Vadovas..., 1958). 

Visuose šiuose skyriuose yra konkretūs dalykiški nurodymai, kaip atlikti vieną 
ar kitą tyrimą arba stebėjimą, kaip dokumentuoti, fiksuoti stebimus reiškinius, 
objektus, procesus. Neabejoju, kad gamtamokslinių dalykų mokytojai tikrai rastų 
sau naudingos informacijos. 

Apibendrinimas 


Aptariamoje, mokytojams skirtoje priemonėje, akcentuojamas kompleksiškas 
mokyklos gamtinės aplinkos tyrimas, o tai yra ne vieno atskiro dalyko mokytojo, bet 
viso mokyklos mokytojų kolektyvo darbas su mokiniais. 

Visuose skyriuose yra konkretūs dalykiški nurodymai, kaip atlikti vieną ar kitą 
tyrimą arba stebėjimą, kaip dokumentuoti, fiksuoti stebimus reiškinius, objektus, 
procesus, kokios priemonės reikalingos konkrečiam tyrimui atlikti, patariama kaip 
jas pasigaminti. 

Suprantama, kad atodangumo situacija yra pakitusi. Kai kurios iš paminėtų 
atodangų jau užžėlusios arba paslėptos po nemenku deliuvio sluoksniu. Tačiau gali 
būti, jog kitoje tos pačios upės šlaito vietoje susiformavo nauja atodanga. Joje turėtų 
atsidengti geologiniai sluoksniai panašūs į aprašytuosius. Tokiu būdu ir šiandien šis 
„Vadovas...“ gali būti naudingas mokytojui, dirbančiam su ugdytiniais gamtoje. 

Reikėtų tik pasitikslinti terminus. Kai kurie gali būti nebevartotini. 

Ypač vertinga ši priemonė būtų pradedantiems kurti mokyklose kraštotyros 
muziejus. 

Vienintelis trūkumas — ji per sunki neštis prie tyrimo objektų. 

Manyčiau, jog ir šiais laikais įmanoma suburti mokslininkų komandą, kuri 
revizavusi priemonę šių dienų mokslo žinių lygmenyje, publikuotų vienu leidiniu, 
sudarytu iš kelių vykstant į gamtą atskirai pasiimamų dalių. 

Viliuosi, kad ši retrospektyva taps perspektyva. 

Summary 
A RETROSPECTIVE OF ONE HISTORICAL SCIENCE EDUCATION TOOL FOR TEACHERS 


Eugenija Rudnickaitė 
Vilnius University, Lithuania 


The tool discussed in the article, intended for teachers, emphasizes the complex 
study of the school's natural environment, which is not the work of a single subject teacher, 
but the work of the entire team of school teachers with students. 

All chapters contain specific subject specific instructions on how to carry out one 
or another research or observation, how to document and record observed phenomena, 
objects, processes, what tools are needed to carry out a specific research, and advice on 
how to make them. 

It is understood that the exposure situation has changed. Some of the mentioned 
outcrops are already glazed or hidden under a considerable layer of deluvium. However, it 
is possible that a new outcrop has formed in another part of the same river slope. It should 
reveal geological layers similar to those described. In this way, even today, this "Guide..." can 
be useful for a teacher working with children in nature. 

You just need to check the terms. Some may be obsolete. 

This tool would be especially valuable for those starting to create local history 
museums in schools. 

The only drawback is that it is too heavy to carry to the research objects. 

| would think that even nowadays it is possible to assemble a team of scientists who, 
after revising the tool at the level of today's scientific knowledge, would publish it in one 
publication, consisting of several parts taken separately when going out into nature. 

| hope this retrospective will become a perspective. 

Keywords: school natural environment, local history museums in schools, outcrop 
retrospective, perspective, Vilnius University 

